Държавен вестник, бр. 18, 2004 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  18
Г л а в а  т р е т а
МЕРКИ ЗА ЕНЕРГИЙНА ЕФЕКТИВНОСТ
Раздел I
Управление на енергийната ефективност
Чл. 12. Енергийните потребители, подлежа-
щи на обследване по реда на чл. 17, са длъжни
да извършват управление на енергийната ефек-
тивност, като:
1. изготвят периодично най-малко веднъж в
годината анализи за общото и специфичното
потребление на горива и енергия;
2. изготвят програми за оптимизиране ефек-
тивността на енергийното потребление;
3. осъществяват всички мерки за енергоспес-
тяване, предвидени в програмите по т. 2.
Раздел II
Оценяване, сертифициране, обследвания,
енергоефективни услуги
Чл. 13. Енергоефективната дейност се осъ-
ществява чрез извършване на енергоефективни
услуги.
Чл. 14. За установяване разходите на енер-
гия и за съответствието с изискванията за енер-
гийна ефективност на инвестиционните проек-
ти за изграждане, реконструкция и модерниза-
ция на обекти, както и на обекти в експлоата-
ция, се извършват оценявания и обследвания за
енергийна ефективност.
Чл. 15. (1) Всеки проект за изграждане, ре-
конструкция и модернизация на обекти подле-
жи на оценяване за енергийна ефективност като
част от оценката за съответствие със съществе-
ните изисквания към строежите, извършвана
при условията и по реда на Закона за устройст-
во на територията.
(2) Оценяването на проектите по ал. 1 се
извършва в съответствие с изискванията за тех-
ническите правила и норми за годишно потреб-
ление на енергия на различните видове обекти,
определени с наредба за енергийните характе-
ристики на обектите на министъра на енерге-
тиката и енергийните ресурси и министъра на
регионалното развитие и благоустройството.
Чл. 16. (1) Всяка сграда може да бъде серти-
фицирана по реда на наредба за сертифициране
на сградите на министъра на енергетиката и
енергийните ресурси и министъра на регионал-
ното развитие и благоустройството.
(2) Всеки обект—държавна или общинска
собственост, в експлоатация, с обща полезна
площ над 1000 кв.м подлежи на сертифициране.
Сертификатът се издава за срок до 10 години и
се поставя на видно място.
(3) Изискванията по чл. 15, ал. 2 могат да не
се прилагат към следните категории сгради:
1. паметници на културата, когато не се из-
ползват със стопанска цел;
2. обекти—молитвени домове на законно
регистрираните вероизповедания в страната;
3. временни сгради с планирано време за
използване до две години;
4. стопанските сгради на земеделските про-
изводители, използвани за селскостопанска
дейност;
5. жилищни сгради, които се използват до 4
месеца годишно;
6. единични сгради с обща полезна площ до
50 кв.м.
(4) Сертифицирането по ал. 1 се извършва
от физически или юридически лица, които:
1. са регистрирани по Търговския закон;
2. са акредитирани от националния орган по
акредитация;
3. разполагат с необходимите технически
средства;
4. разполагат с необходимия персонал—фи-
зически лица, които имат:
а) завършено висше техническо образование
и не по-малко от три години стаж по специал-
ността или завършено средно техническо обра-
зование и не по-малко от 6 години стаж по спе-
циалността;
б) завършен курс по обучение за сертифици-
ране на сгради;
5. не са участвали, включително наетият
персонал, при проектирането, изграждането и
експлоатацията на сградите, които подлежат
на сертифициране.
(5) Агенцията вписва в публичен регистър
лицата по ал. 4 по тяхна писмена молба, като
обстоятелствата по т. 1, 2 и 4 се установяват със
съответния документ, а обстоятелствата по т. 3
и 5—с декларация.
(6) Агенцията издава на вписаните в регис-
търа лица удостоверения срещу заплащане на
такса, определена с тарифа, приета от Минис-
терския съвет.
(7) Агенцията отказва да впише в регистъра
лицата, които не отговарят на някои от посоче-
ните в ал. 4 изисквания.
(8) Удостоверението за вписване в регистъ-
ра или мотивираният писмен отказ се издава от
изпълнителния директор на агенцията в 14-дне-
вен срок от датата на постъпване на молбата.
(9) Удостоверението по ал. 8 има валидност
три години.
(10) Отказите за включване в регистъра са
индивидуални административни актове.
(11) Отказът, както и мълчаливият отказ по
ал. 7 подлежат на обжалване пред Върховния
административен съд в 14-дневен срок от съоб-
щаването им или от изтичането на срока по ал. 8.
(12) Агенцията заличава от регистъра лица-
та, получили удостоверения с право да извърш-
ват сертифициране на сгради при:
1. отпадане на някое от условията по ал. 4;
2. представяне на невярна декларация по
ал. 4, т. 3 и 5 и/или
3. нарушение на задълженията по този закон.
(13) Обстоятелствата, подлежащи на впис-
ване по ал. 1—12, редът за вписване в регистъра
и за получаване на информация се определят с
наредба на министъра на енергетиката и енер-
гийните ресурси.